laion/Wikipedia-Exotic huggingface dataset:
חדשות מהעבר

חדשות מהעבר היא תוכנית טלוויזיה לילדים, אשר עוסקת באירועים ובאישים היסטוריים, ומציגה אותם בצורה עדכנית. את התוכנית מגישים מירי נבו ועידן אלתרמן. פורמט התוכנית פותח על ידי חברת ההפקות "קודה תקשורת", ומטרתו היא להביא לצופים מידע אודות האירועים והאישים אשר מוצגים בתוכנית, בפורמט של מהדורת חדשות עדכנית ומעניינת. כמו כן במהלך התוכנית חל שימוש ברשתות החברתיות על מנת להציג ציטוטים או תמונות. בדומה לרוב התוכניות ששודרו בחינוכית בשנים האחרונות, גם זו הועלתה קודם ליוטיוב עוד טרם שידור הבכורה בטלוויזיה. תריץ אחורה אחת שיודעת ארץ מולדת אתר האינטרנט הרשמי של חדשות מהעבר (הקישור אינו פעיל) חדשות מהעבר - פרקים מלאים, רשימת השמעה, באתר יוטיוב חדשות מהעבר, במיזם "אישים" לתיעוד היצירה הישראלית אסף שלונסקי, חדשות מן העבר: ההיסטוריה חוזרת, באתר ישראל היום, 19 ביוני 2014
אבי טנג'י

אבי טנג'י (נולד ב-3 בנובמבר 1969) הוא שחקן תיאטרון, קולנוע וטלוויזיה ישראלי. אבי טנג'י נולד והתחנך בבית שאן, ויש לו שבעה אחים. בתיכון למד במגמת דרמה. בשנת 1987 התגייס לצה"ל, ולאחר שחרורו השתתף בפרסומות לטלוויזיה למוסד לביטוח לאומי, למשרד ההסברה, ל"ביתילי" ולחברות נוספות. בשנת 1991 חזר לעיר מולדתו בית שאן, התחתן ונולדו לו ארבעה ילדים. טנג'י נטש את הבמה ועבד במרכז העתיקות. בשנת 2010 החל ללמוד משחק בסל"ה - הסטודיו לאמנויות התיאטרון מיסודו של יורם לוינשטיין. השתתף בתוכניות טלוויזיה לילדים – "קופיקו", "מריו" ו"מיסטר צ'יפס". לאחר כשנה השתתף בסדרות הטלוויזיה "סברי מרנן", "החיים זה לא הכל", "אלנבי", "עבודה ערבית", "טקסי דרייבר", "אחת אפס אפס", "כאן גרים בכיף", "30 ₪ לשעה" ו"שנות השמונים". בתור אלברט השוטר. גילם את אלברט השוטר גם בסדרת ההמשך של "שנות השמונים" שנקראת "שנות ה-90". בקולנוע השתתף בסרטים "איגור ומסע העגורים", "אינרציה", "התחנה" ו"לעבור את הקיר". השתתף בהצגה "זוג בהפרעה", לצד אבנר דן והדר לוין, ובהצגה "תו מחיר", בבימויו של מוטי חובה. כמו כן השתתף בקליפים "אבא" של רגב הוד, "ניו יורק" של דנה לפידות. ובקליפ "האיש מלמטה" של דקל שחרור, בו הוא התחפש לקבצן והופיע בכנסת לצד חברי כנסת שונים במטרה לבדוק את יחסם לעניים. אבי טנג'י, ברשת החברתית פייסבוק אבי טנג'י, במיזם "אישים" לתיעוד היצירה הישראלית אבי טנג'י, במסד הנתונים הקולנועיים IMDb (באנגלית) אבי טנג'י, באתר "רפי עגיב" "איגור ומסע העגורים", באתר אישים "זוג בהפרעה", הצגה של אבנר דן "תו מחיר", הופעה בצוותא תל אביב רותי קדוש (9 במרץ 2017). "קבצן בכנסת: תעודת עניות לפוליטיקה הישראלית". {{cite web}}: (עזרה)
פאוזי אל-כותוב

פאוזי אל-כותוב (בערבית: فوزي نامق القطب‏; 1917 -1988), מחבל ערבי-מוסלמי ששימש כקצין חבלה ראשי במפקדתו של עבד אל-קאדר אל-חוסייני במהלך מלחמת העצמאות. הכין מטעני נפץ רבים, בין השאר את המטענים שגרמו לפיצוץ ברחוב בן יהודה בו נרצחו 58 בני אדם. נולד בירושלים ב-1917. בצעירותו עבד כחלבן, ומכר חלב בשכונות ירושלים, ביניהן גם בשכונות יהודיות כגון משכנות שאננים. בימי המרד הערבי הגדול, השתתף במספר פעולות התקפה כלפי שיירות יהודיות. בסוף שנות השלושים למד חבלה בגרמניה הנאצית ובנוסף עבר קורס קומנדו מטעם האס. אס בהולנד. במהלך הקורס סירב למילוי פקודה ובעקבות כך נכלא במחנה ריכוז ליד העיר ברסלאו בגרמניה. בעקבות קשריו של המופתי הירושלמי, חאג' אמין אל-חוסייני עם צמרת ההנהגה הנאצית, שוחרר אל-כותוב ממאסרו. לאחר מכן, חזר לארץ ישראל ועם פרוץ המלחמה באזור, מונה לקצין החבלה הראשי במפקדתו של עבד אל-קאדר אל-חוסייני שחנתה בביר זית. לפי ההיסטוריון הצבאי אורי מילשטיין, אל כותוב היה האחראי לפיגוע במשרדי העיתון ה"פלסטיין פוסט" (כיום- ג'רוזלם פוסט). הוא הכין את מטען החבלה והרכיב אותו על משאית של הצבא הבריטי. המשאית הובאה על ידי שני חיילים בריטים שערקו מהצבא. בלילה שבין ה-1 ל-2 בפברואר 1948, התפוצצה משאית התופת ברחוב הסולל שבמרכז העיר. מהפיצוץ נהרגו ארבעה אנשים ונפצעו כשלושים. נזק כבד נגרם למבני משרדים ובתי מגורים הסמוכים לפיצוץ. ערך מורחב – הפיצוץ ברחוב בן יהודה עשרים ימים לאחר הפיגוע ברחוב הסולל, בוצע הפיגוע ברחוב בן יהודה. אל כותוב היה אחראי על הכנת חומר הנפץ והרכבתו על משאיות. עריקים מהצבא הבריטי הביאו לאל-כותוב שלוש משאיות צבאיות. אחת המכילה שלוש טונות, ושתיים המכילות טונה וחצי כל אחת. אל כותוב העמיס עליהן יותר מטונה טי.אן.טי, מאה קילוגרם תערובת של אשלג ואלומיניום – על מנת להעלות את הטמפרטורה, וכן בקבוקי מולוטוב שפיצוצם יסייע להגדלת טווח הפגיעה על עבר הבתים שבסביבה. ב-22 בפברואר 1948, התפוצצו שלוש משאיות התופת ברחוב בן יהודה בירושלים. מהפיצוץ נהרגו 58 אנשים ונפצעו כ-140 נוספים. שלושה בניינים נהרסו לחלוטין. ב-1967 היגר לדמשק שם פתח משרד לתרגום הודות לשליטתו בשפות רבות ביניהן- אנגלית, גרמנית, טורקית ואיטלקית. מת ב-8 באוגוסט 1988 ונקבר בדמשק. אורי מילשטיין, האמת על מלחמת העצמאות: פלישת צבא ההצלה - פרק 7- מכוניות תופת בירושלים ויקיפדיה של האחים המוסלמים, enciclopedia palestina (בערבית) לפי ההיסטוריון עארף אל-עארף הוא נולד ב-1921. אורי מילשטיין, [מכוניות תופת בירושלים http://www.news1.co.il/Archive/002-D-111433-00.html] פצצה לבנין "פ. פוסט" בירושלים, דבר, 3 בפברואר 1948; פיצוץ בנין "פ. פוסט" - כמעשה פאראן, דבר, 3 בפברואר 1948; דליקה בבניין פלסטיין פוסט, בארכיון הסרטונים של Associated Press‏, פברואר 1948 ; דליקה בבניין פלסטיין פוסט, 1948, בארכיון הסרטונים של British Pathé
הטיגריס הלבן

הטיגריס הלבן (באנגלית: The White Tiger) הוא ספר הביכורים של הסופר ההודי ארווינד אדיגה, זוכה פרס מאן בוקר לשנת 2008. הספר עוקב אחר קורותיו של בלראם הלאווי, ילד מכפר עני בצפון הודו, שמצליח לצאת ממעגל העוני במחיר כבד. מבנה הספר הוא של רומן מכתבים, בו בלראם כותב במשך שבעה ימים לראש ממשלת סין, ון ג'יאבאו, המבקר בהודו כדי ללמוד על ההתפתחות הזריזה שלה כמעצמה כלכלית בעשור הראשון של המאה ה-21. תוך כדי הסיפור האישי שלו, בלראם חושף את מצב החיים בהודו המודרנית הכולל עוני, שחיתות, עושר רב, פשע, אי-צדק, ופערים הולכים וגדלים בין תהליכי מודרניזציה לשמרנות חברתית. הספר זכה להצלחה רבה, ובין היתר היה ברשימת רבי המכר של הניו יורק טיימס במשך 24 שבועות אדיגה, שבעת הזכייה היה בן 33, הפך לזוכה השני הכי צעיר בפרס ולזוכה הרביעי בלבד שזכה בפרס עבור יצירת הביכורים שלו. הספר מנסה, לפי אדיגה, לתת זרקור ל"חשכה", החלק הנסתר של הודו הענייה, הכפרית שלא זוכה לתשומת הלב של המערב, דרך עיניים של מי שמייצג אותה ללא סנטימנטים או בושה. פרק זה לוקה בחסר. אנא תרמו לוויקיפדיה והשלימו אותו. איימן סיכסק, הטיגריס הלבן, ארווינד אדיגה | נהג, בוס, באתר הארץ, 3 בדצמבר 2008 סיגל ריבה, ‏ביקורת ספר - "הטיגריס הלבן" / ארווינד אדיגה, באתר ‏מאקו‏, 12 בדצמבר 2008 פאר פרידמן, "הטיגריס הלבן" הוא רומן אמיץ, באתר nrg‏, 18 בינואר 2009 nrg מעריב, "הטיגריס הלבן" הביס את אובמה, באתר nrg‏, 7 באפריל 2009 Charlotte Higgins, Out of the Darkness: Adiga's White Tiger rides to Booker victory against the odds, מתוך הגרדיאן, 14 באוקטובר 2008 (באנגלית) The Man Booker Prize 2008 זוכה פרס מאן בוקר לשנת 2008 ורשימת המועמדים, מתוך אתר themanbookerprize.com (באנגלית) Paperback Trade Fiction מתוך אתר הניו יורק טיימס 12 באפריל 2009 (באנגלית) Victoria, Young,‏Novel About India Wins the Man Booker Prize מתוך אתר ניו יורק טיימס, 14 באוקטובר 2008 (באנגלית)
פטריק רות'פס

פטריק ג'יימס רות'פס (באנגלית: Patrick James Rothfuss; נולד ב-6 ביוני 1973) הוא סופר פנטזיה אפית אמריקני. רות'פס נודע בעיקר בשל סדרת רשומות קוטל המלך שכתב שבגינה זכה במספר פרסים, לרבות פרס קוויל עבור ספר הביכורים שלו שם הרוח שבנוסף הגיע למקום ה-24 ברשימת רבי המכר של הניו יורק טיימס. המשכו, פחדיו של האדם החכם, זיכה אותו בפרס דייוויד גמל ב-2012, והגיע למקום הראשון ברשימת רבי המכר של הניו יורק טיימס. פטריק רות'פס נולד במדיסון וויסקונסין וקיבל תואר ראשון באנגלית מאוניברסיטת וויסקונסין-סטיבנס פויינט ב-1999. במהלך לימודיו הוא כתב לעיתון האוניברסיטה, הפויינטר, והפיק פרודיה שהופצה במספר רב של עותקים על "וירוס הזמנים הטובים". רות'פס קיבל תואר M.A באוניברסיטת המדינה של וושינגטון וחזר ללמד בסטיבנס פויינט. ב-2002, הוא זכה בתחרות "כותבי העתיד" עם סיפור קצר בשם "הדרך ללווישר", אשר הוא הוציא מספרו שאז עוד לא פורסם, פחדיו של האדם החכם. ב-2006 רות'פס מכר את הרומן הראשון שלו שם הרוח להוצאת DAW Books, שהוציאה אותו ב-2007. באוגוסט 2012, רות'פס החל להפיק פודקסט חודשי בשם "לוח סיפור לפנטזיה", בו הוא אירח סופרים מוכרים כגון טרי ברוקס וברנדון סנדרסון. הפודקסט רץ במשך 8 תוכניות בלבד. ב-2014, הוא חבר לג'יימס ארנסט כדי ליצור משחק אסטרטגיה בשם "טאק" שמבוסס על משחק לוח שרות'פס הציג בספרו השני פחדיו של האדם החכם. רות'פס גר עם חברתו, שרה, ושני ילדיהם. שם הרוח, 2007 פחדיו של האדם החכם, 2011 דלתות האבן (טרם פורסם) "עינם הפקוחה של חפצים דוממים" ("The Slow Regard of Silent Things"), סיפורה של אאורי, התפרסם באוקטובר 2014. "The Lightning Tree" – סיפור קצר שמציג את בסט מרשומות קוטל המלך. (יוני 2014, Bantam) Rogues, edited by George R.R. Martin and Gardner Dozois. ISBN 978-0345537263 "How Old Holly Came To Be" – סיפור קצר על דמות לא שגרתית מרשומות קוטל המלך. (July 2013, Grim Oak Press), Unfettered, edited by Shawn Speakman. ISBN 978-0-9847136-3-9 "The Adventures of the Princess and Mr. Whiffle Part II: The Dark of Deep Below" (אוקטובר נובמבר 2013, In Progress, Subterranean Press). "The Adventures of the Princess and Mr. Whiffle Part I: The Thing Beneath the Bed" (יולי 2010, Subterranean Press). "The Road to Levinshir" – מובאה מתוך הספר שאז עוד לא פורסם "פחדיו של האדם החכם" (יולי 2008, Subterranean Press), Subterranean: Tales of Dark Fantasy. Also published in EPIC: Legends of Fantasy Anthology, Edited by John Joseph Adams. ISBN 978-1-61696-084-1 "The Narrow Road Between Desires" - הרחבה על הסיפור של בסט ("The Lightning Tree"), התפרסם בנובמבר 2023. מדיה וקבצים בנושא פטריק רות'פס בוויקישיתוף אתר האינטרנט הרשמי של פטריק רות'פס (באנגלית) פטריק רות'פס, ברשת החברתית פייסבוק פטריק רות'פס, ברשת החברתית אקס (טוויטר) פטריק רות'פס, ברשת החברתית Goodreads מידע על פטריק רות'פס בקטלוג הספרייה הלאומית The New York Times Best Sellers רשימת רבי המכר של הניו יורק טיימס, 20 באפריל 2007 (באנגלית) The New York Times Best Sellers רשימת רבי המכר של הניו יורק טיימס, 20 במרץ 2011 (באנגלית) מדובר בפארודיה על שמועה שהחלה להתפשט ב-1994, ימיו הראשונים של האינטרנט, שגרסה כי יש וירוס שעלול לפגוע המחשב שלך שעובר על ידי אימייל שכותרות "זמנים טובים". הווירוס לא היה קיים באמת, אבל הדאגה והשיחה עליו אכן התרחשו
אופל 10/30 PS

אופל 10/30 PS (בגרמנית: Opel 10/30 PS) היא מכונית סלון בתצורות: דגם סגור ודגם קבריולה, מתוצרת יצרנית הרכב הגרמנית אופל (בגרמנית: Adam Opel AG) אשר יוצרה בין השנים 1922–1924. מחיר היחידה (6 מושבים) עמד על 12,000 גולדמרק, ומחיר היחידה מסוג קבריולה עמד על 10,500 גולדמרק. Opel 10/30 PS (יוצר בין השנים 1922-1924) Opel 10/35 PS (יוצר בשנת 1924) "אופל 10/30 PS", שנת 1924 "אופל 10/30 PS", שנת 1924 - מבט לתוך הרכב "אופל 10/30 PS", שנת 1924 - מבט ללוח המחוונים "אופל 10/30 PS", שנת 1924 - מבט ללוח המחוונים "אופל 10/30 PS", שנת 1924 - מבט לפנסי התאורה הקדמית (מימין) אופל (יצרן רכב) אופל פטנט מוטור ווגן לוטסמן אופל 4/8 PS אופל 5/12 PS אופל סופר 6 מדיה וקבצים בנושא אופל 10/30 PS בוויקישיתוף אופל, האתר הבינלאומי דגמי אופל משנת 1899 עד שנת 1995, דגם "אופל 10/30 PS" ראה עמוד 69 historisk-opelklub.dk/wp-content/uploads/2012/06/Opel-Data_1899-1995 Oswald, Werner., Deutsche Autos 1920-1945 : alle deutschen Personenwagen der damaligen Zeit, 1. Aufl, Stuttgart: Motorbuch-Verl, 1977, ISBN 3-87943-519-7
מילוש ולקוביץ'

מילוש ולקוביץ' (בסרבו-קרואטית: Miloš Veljković, בסרבית קירילית: Милош Вељковић; נולד ב-26 בספטמבר 1995 בבזל שבשווייץ) הוא כדורגלן סרבי-שווייצרי המשחק בוורדר ברמן ובנבחרת סרביה בעמדות הבלם והקשר האחורי. ולקוביץ' נולד בבזל שבשווייץ, וכילד שיחק 11 שנים בפ.צ. בזל. כשהיה בן 16, בשנת 2011, עבר לשחק בקבוצות הנוער של טוטנהאם הוטספר. החל מעונת 2013/14 השתייך לקבוצה הבוגרת של טוטנהאם, ובאפריל 2014 ערך בכורה בפרמייר ליג, כשהחליף את פאוליניו בניצחון 1–5 על סנדרלנד, ועד לסיום העונה ערך הופעה אחת נוספת, כשהחליף את סנדרו ראנייר במשחק מול אסטון וילה. באוקטובר 2014 הושאל ולקוביץ' למידלסברו מהצ'מפיונשיפ לשלושה חודשים. ולקוביץ' לא מצא מקום בהרכב בקבוצתו החדשה וערך רק שלוש הופעות, והשאלתו לא הוארכה. בינואר 2015 הושאל ולקוביץ' שוב, והפעם לצ'רלטון אתלטיק. ולקוביץ' החל את התקופה שלו בצ'רלטון כשחקן הרכב, אך נפצע במשחק השלישי ולא שיחק עוד עד לסוף עונת 2014/15. בינואר 2016 הצטרף ולקוביץ' לוורדר ברמן מהבונדסליגה, ששילמה עבורו דמי העברה של 300 אלף אירו. ולקוביץ' חתם על חוזה לשלוש עונות וחצי בקבוצה. בעונת 2015/16 ערך שלוש הופעות בקבוצה הבכירה, ושיחק עוד מספר משחקים בקבוצת המילואים. החל מעונת 2016/17 ולקוביץ' שיחק בהרכב ורדר ברמן בקביעות. בעונה זו סיים ולקוביץ' עם הקבוצה במקום השמיני בבונדסליגה. בעונת 2017/18 ערך ולקוביץ' 30 הופעות ליגה, וסיים עם ורדר ברמן במקום ה-11. ולקוביץ' שיחק כנער בנבחרת שווייץ עד גיל 16, אך בגילאים המאוחרים יותר בחר לייצג את סרביה. עם נבחרות סרביה הצעירות ולקוביץ' זכה בשנת 2013 באליפות אירופה עד גיל 19 עם הנבחרת עד גיל 19, ובשנת 2015 זכה באליפות אירופה עד גיל 20 עם הנבחרת עד גיל 20. בשני הטורנירים הללו היה ולקוביץ' שחקן הרכב קבוע ששיחק כבלם. בנובמבר 2017 ערך ולקוביץ' את הופעת הבכורה שלו במדי נבחרת סרביה הבכירה, במשחק ידידות מול נבחרת סין. בשנת 2018 נכלל ולקוביץ' בסגל הסרבי למונדיאל 2018, וערך בו הופעה אחת, כששיחק 90 דקות בהפסד 0–2 לנבחרת ברזיל במחזור האחרון של שלב הבתים. ולקוביץ' וסרביה הודחו מהמונדיאל בתום שלב זה. נכלל בסגל נבחרת סרביה לטורניר מונדיאל 2022. נכלל בסגל נבחרת סרביה לטורניר יורו 2024. מדיה וקבצים בנושא מילוש ולקוביץ' בוויקישיתוף מילוש ולקוביץ', באתר Transfermarkt מילוש ולקוביץ', באתר Soccerway מילוש ולקוביץ', באתר BDFutbol מילוש ולקוביץ', באתר WorldFootball.net מילוש ולקוביץ', באתר National Football Teams מילוש ולקוביץ', באתר FootballDatabase.eu Head-coach Dragan Stojković announces the list of players for the FIFA World Cup 2022 in Qatar באתר הרשמי של התאחדות הכדורגל הסרבית, 11 בנובמבר 2022 (באנגלית) HEAD-COACH DRAGAN STOJKOVIĆ SELECTED 26 PLAYERS FOR GERMANY באתר הרשמי של התאחדות הכדורגל הסרבית, 27 במאי 2024 (באנגלית)
אקים בלומפילד

אקים בלומפילד (באנגלית: Akeem Bloomfield; נולד ב-11 באוקטובר 1997) הוא אתלט ג'מייקני, המתחרה בריצת 200 מטר ובריצת 400 מטר. ב-2015 קבע שיא ג'מייקה לנוער בריצת 400 מטר של 44.93 שניות וזכה במדליית זהב באליפות ג'מייקה לגילאי 16–19. באפריל 2015 זכה במדליית זהב בריצת 400 מטר במשחקי CARIFTA בתוצאה של 45.85 שניות, הוא הגן על תוארו ב-2016 בזמן של 46.01 שניות. באותה שנה זכה במקום השני בריצת 200 מטר באליפות ג'מייקה עד גיל 20 בזמן של 21.06 שניות וזכה שוב באליפות לגילאי 16–19 בריצת 400 מטר. ב-2017 החל ללמוד ולהתחרות במסגרת אוניברסיטת אובורן באלבמה. במרץ 2018 זכה במדליית כסף באליפות ה-NCAA באולם בריצת 400 מטר כשקבע שיא ג'מייקה של 44.86 שניות, לאחר המנצח מייקל נורמן (44.52 שניות). ביוני 2018 זכה במדליית כסף בריצת 400 מטר באליפות ה-NCAA באצטדיון בשיא אישי של 43.94 שניות, לאחר המנצח מייקל נורמן (43.61 שניות). לאחר שנתיים במכללות חתם על חוזה אימוץ עם חברת פומה והפך למקצוען. ביולי 2018 ניצח בריצת 200 מטר בתחרות ליגת היהלום בלונדון בשיא אישי של 19.81 שניות. באותו החודש ניצח בריצת 400 מטר בתחרות ברבאט בתוצאה של 44.33 שניות. באליפות העולם באתלטיקה 2019 סיים שמיני בריצת 400 מטר בתוצאה של 45.36 שניות. עם נבחרת השליחים של ג'מייקה זכה במדליית כסף בריצת 4X400 מטר. באליפות העולם באתלטיקה 2022 קבע תוצאה של 20.56 שניות במוקדמות ריצת 200 מטר ולא העפיל לחצי הגמר. עם נבחרת השליחים 4X400 מטר זכה פעם שנייה ברציפות במדליית כסף. מדיה וקבצים בנושא אקים בלומפילד בוויקישיתוף אקים בלומפילד, באתר התאחדות האתלטיקה הבין-לאומית אקים בלומפילד באתר אוניברסיטת אובורן
ניו בריטיש

ניו בריטיש (באנגלית: New British) היא מכוניות בתצורת קבריולה מתוצרת "The Charles Willetts Jnr Ltd company" הבריטית אשר יוצרה בין השנים 1921–1923. מקום מושבו של היצרן "The Charles Willetts Jnr Ltd company" היה ברחוב "Overend Road" ב"Cradley Heath" (אנ') ב"Sandwell" (אנ') במחוז וסט מידלנדס הממוקם באזור מערב המידלנדס בבריטניה. מנוע מקורר אוויר מנוע מקורר מים יוצרו כ-100 יחידות 2 מושבים חלון קדמי רוחבי בלבד 2 פנסי תאורה קדמיים ממוקמים בדפנות החלון הקדמי (מימין ומשמאל) צבע כחול בלבד מחירו של דגם אשר הורכב בו מנוע מקורר אוויר עמד על 205 שטרלינג מחירו של דגם אשר הורכב בו מנוע מקורר מים עמד על 215 שטרלינג ניו בריטיש - תמונה (allcarindex.com/main-index/car-make-details/United-Kingdom-New-British) Baldwin, Nick (1994). The Automobile A-Z of Cars of the 1920s. Bideford, England: Bay View Books. p. 240. ISBN 1901432092. Georgano, Nick (2000). The Beaulieu Encyclopedia of the Automobile. London: Stationery Office. p. 1792. ISBN 0117023191. Parker, Bev. "New British". historywebsite.co.uk. Retrieved 19 March 2014 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ניו בריטיש".
ת'נאסיס פאפאזוגלו

ת'נאסיס פאפאזוגלו (ביוונית: Θανάσης Παπάζογλου; נולד ב-30 במרץ 1988) הוא כדורגלן יווני המשחק בעמדת החלוץ. פאפאזוגלו התחיל את הקריירה שלו במחלקת הנוער של אריס סלוניקי ובעונת 2007/2008 ערך את הופעת הבכורה שלו בקבוצה הבוגרת. עד מהרה הוא התברג בהרכב של אריס למרות גילו הצעיר. ב-8 בנובמבר 2007 הבקיע צמד בניצחון 0-3 נגד הכוכב האדום בלגרד במסגרת שלב הבתים של גביע אופ"א. בתום המשחק, נפצע וסיים את העונה. ב-1 ביוני 2009 חתם לארבע עונות ביריבה העירונית, פאוק סלוניקי. בעונת 2010/2011 הושאל לאסטרס טריפוליס. ב-8 באוגוסט 2012 חתם בקבוצת OFI כרתים לעונה עם אופציה לעונה נוספת. ב-OFI פאפאזוגלו שיחק שתי עונות, בשניהן סיים כמלך שערי הקבוצה. בזכות היכולת הטובה שהציג, עורר עניין אצל צ'רלטון את'לטיק, אך בסיום העונה חתם באולימפיאקוס. בתחילת אוגוסט 2014, שוחרר מאולימפיאקוס וחתם באטרומיטוס. ב-20 במאי 2015 חתם בקורטרייק מליגת העל הבלגית. ב-25 ביולי ערך את הופעת הבכורה שלו במועדון בניצחון 1-2 נגד סטנדרד לייז'. ב-14 באוגוסט הבקיע את שער הבכורה שלו בקבוצה בהפסד 2-1 לקלאב ברוז'. הוא סיים את עונתו הראשונה כמלך שערי הקבוצה עם 9 שערי ליגה. בעונת 2016/2017 איבד את מקומו בהרכב, וב-28 בדצמבר 2016 הושאל לרודה מליגת העל ההולנדית עד לסיום העונה. ב-28 ביולי 2017 הושאל לאולסון מליגת העל הנורווגית עד לסיום העונה בנורווגיה. בסיום העונה בנורווגיה, חזר לקורטרייק. ב-23 ביולי 2018 חתם בהפועל חיפה לעונה אחת, עם אופציה לעונה נוספת. את שער הבכורה הבקיע החלוץ במשחקו הראשון במדי הקבוצה במשחק הראשון של הקבוצה במוקדמות הליגה האירופית, בדקה ה-65 כדקה אחרי שהחליף את אלי אלבז בתיקו 1–1 מול הפנרפיירדיר האיסלנדית. ב-31 בינואר 2019 עזב את הפועל חיפה וחתם בדינמו בוקרשט מליגת העל הרומנית. ב-18 ביולי 2019 חתם בוולונטארי הרומנית. ב-3 בינואר 2020 חזר ליוון וחתם בלאריסה. ב-1 באוקטובר 2020 חתם בסקודה קסנתי. ב-27 ביולי 2021 פאפאזוגלו חתם ברודוס. פאפאזוגלו שיחק בצעירותו בנבחרת הנוער והנבחרת הצעירה של יוון. ב-29 במרץ 2016 ערך את הופעת הבכורה שלו בנבחרת הבוגרת בהפסד 3-2 לאיסלנד. מדיה וקבצים בנושא ת'נאסיס פאפאזוגלו בוויקישיתוף ת'נאסיס פאפאזוגלו, באתר ההתאחדות לכדורגל בישראל ת'נאסיס פאפאזוגלו, באתר Transfermarkt ת'נאסיס פאפאזוגלו, באתר Soccerway ת'נאסיס פאפאזוגלו, באתר National Football Teams ת'נאסיס פאפאזוגלו, באתר FootballDatabase.eu ליגת העל הנורווגית מתחילה במרץ ומסתיימת בנובמבר של אותה שנה דורון בן דור, ‏פאפאזוגלו חתם לעונה, הרכב משני יעלה מול ב"ש, באתר ONE‏, 23 ביולי 2018 ‏פלקאו בדרך ליעד מפתיע, איקרדי הסכים לעבור לנאפולי, באתר ספורט1, 18 ביולי 2019
פילו וסופי

פילו וסופי היא סדרת העשרה לילדים בגילאי 4–7 אשר עוסקת בעניינים פילוסופיים. התוכנית משודרת בטלוויזיה החינוכית מאז מרץ 2018. פילו וסופי הם שני חתולי זבל הגרים בפח אשפה גדול וירוק יחד עם איכסה התיקן. מדי פרק החברים נתקלים בבעיה המעוררת אצלם שאלות. הסדרה מעודדת את הילדים לחשוב מחוץ לקופסה ולהפעיל את הדמיון בדרך לפתרונות. הסדרה מעוררת חשיבה ביקורתית וקבלה שהאמת אינה מוחלטת וכי לאנשים שונים חוויות שונות ודעות שונות, ובתוך כך מפתחת סובלנות וכבוד. הבדלי האופי והגישות בין פילו לסופי מאפשרים לבחון קשת רחבה של מחשבות ורעיונות. סופי סקרנית, נמרצת, רציונלית מאוד וכמעט תמיד חותרת לגלות את התשובה, ואילו פילו עצלן, נהנתן ולעיתים אפילו לא אכפת לו מהשאלה הפילוסופית שעל הפרק. את איכסה לא מעניינות שאלות ותשובות אבל לו יש את חוכמת הרחוב שלו. דרך עלילה סיפורית סיטקומית עוברות לצופה השאלות שהנושא הפילוסופי מעלה. אין כוונה ללמד או לפתור בעיות פילוסופיות דרך סיפורי הפרקים, אלא רק להעלות שאלות ותהיות ולהציע שפע של פתרונות יצירתיים. כמו בפילוסופיה, כל פרק אינו מסתיים בתשובה, כי אם בשאלה אשר תמשיך להדהד בראשו של הצופה. פילו (יוסף סוויד) - חתול הגר בפח אשפה יחד עם סופי ואיכסה התיקן. עצלן, נהנתן ולעיתים אפילו לא אכפת לו מהשאלה הפילוסופית שעל הפרק. סופי (גוני פז) - חתולה הגרה בפח אשפה יחד עם פילו ואיכסה התיקן. סקרנית, נמרצת, רציונלית מאוד וחותרת לגלות את התשובה. איכסה (מיכה דומן) - תיקן הגר עם פילו וסופי בפח אשפה. אינו מתעניין בשאלות ותשובות אך ניחן בחוכמת הרחוב. ילדי בית העץ חיות מסך שרגא בישגדא אתר האינטרנט הרשמי של פילו וסופי "פילו וסופי", במסד הנתונים הקולנועיים IMDb (באנגלית) "פילו וסופי" באתר כאן חינוכית פילו וסופי, במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
פחמן ארבע-כלורי

פחמן ארבע-כלורי הוא תרכובת פחמן וכלור שנוסחתה CCl4 החומר שימש כממס, כגז קרור וכחומר ניקוי. בתנאי החדר פחמן ארבע כלורי הוא נוזל שקוף בעל ריח מתוק שניתן להבחין בו גם בריכוזים נמוכים באוויר והוא אינו דליק. צורת המולקולה – ארבעה אטומי הכלור קשורים לאטום הפחמן ויוצרים טטראדר בדומה למולקולת המתאן. בשל הסימטריה המולקולה אינה קוטבית. החומר הידרופובי וממיס חומרים לא קוטביים כשמנים ויוד. פחמן ארבע-כלורי הוכן לראשונה בשנת 1839 בידי הכימאי הצרפתי אנרי ויקטור רניו בתגובה של כלורופורם וכלור. כיום מכינים את החומר ממתאן CH 4 + 4 Cl 2 ⟶ CCl 4 + 4 HCl {\displaystyle {\ce {CH_4 +4Cl_2 -> CCl_4 + 4HCl}}} לפעמים משתמשים בתוצרי לוואי של תהליכי כלורינציה אחרים כגון אלו הנוצרים בסינתזה של כלורופורם ודיכלורומתאן (CH2Cl2) פחמן ארבע כלורי יכול להיווצר גם מפירוק של פחמימנים מוכלרים אחרים C 2 Cl 6 + Cl 2 ⟶ 2 CCl 4 {\displaystyle {\ce {C_2Cl_6 + Cl_2 -> 2CCl_4}}} עד שנות החמישים יוצר החומר מפחמן דו-גפרי CS 2 + 3 Cl 2 ⟶ CCl 4 + S 2 Cl 2 {\displaystyle {\ce {CS_2 +3Cl_2 -> CCl_4 + S_2Cl_2}}} ייצור פחמן ארבע-כלורי יורד בהתמדה מאז שנות ה-80 בשל פגיעתו הסביבתית. עד לחתימה על פרוטוקול מונטריאול שימש פחמן ארבע- כלורי לייצור הלומתאנים כגון דיכלורודיפלואורומתאן (CCl2F2) וטריכלורופלואורומתאן (CCl3F). בשל תרומת גזים אלו להידלדלות שכבת האוזון השימוש בהם הופסק. ב-CCl4 משתמשים עדיין לייצור גזי קירור פחות מזיקים. החומר משמש בממס בניקוי יבש וביישומים כימיים אם כי השימוש בו פוחת בשל הסכנה הבריאותית שבחשיפה אליו. בתחילת המאה ה-20 החומר שימש לכיבוי אש. בשל הצפיפות הגבוהה וההידרופוביות של החומר מוסיפים CCl4 לשעווה במנורות לבה (כך שה"לבה" הקרה תשקע במים) פחמן ארבע כלורי פוגע קשה בכבד (hepatotoxin) רעילותו לכבד חמורה עד כדי כך שהוא משמש כקנה מידה להערכת רעלני כבד אחרים. פרט לניוון הכבד חשיפה ממושכת ל CCl4 פוגעת גם במערכת העצבים המרכזית ובכליות. בטמפרטורה גבוהה באוויר פחמן ארבע כלורי עשוי ליצור פוסגן. מדיה וקבצים בנושא פחמן ארבע-כלורי בוויקישיתוף פחמן ארבע-כלורי, באתר אנציקלופדיה בריטניקה (באנגלית) גיליון בטיחות חומרים (MSDS) לפחמן ארבע-כלורי
שטח צבאי סגור

שטח צבאי סגור - הוא אזור בעל רגישות ביטחונית כתוצאה מאימונים, פעילות מבצעית, או חשיבות אסטרטגית שהכניסה אליו אסורה ללא היתר מיוחד ממפקדו הצבאי של האזור. בישראל, על פי תקנות ההגנה (שעת חירום), מפקד צבאי שמונה על ידי הרמטכ"ל בהסכמתו של שר הביטחון, רשאי להכריז בצו על שטח או מקום כלשהם, כי הם שטח מסוגר לצורכיהן של התקנות האלה. כל אדם הנכנס לתוך שטח או מקום כל־שהם או יוצא מתוכם – במשך תקופה כל־שהיא, שבה עומד בתקפו צו כזה ביחס לשטח או למקום ההם – ללא תעודת־היתר בכתב שהוצאה בידי המפקד הצבאי או בשמו – יואשם בעבירה על תקנות אלה. בגדה המערבית הסמכות להוצאת צו שטח צבאי סגור נתונה לאלוף פיקוד המרכז, למפקד אוגדת איו"ש וסגנו, מפקדי חטיבות ומפקד מג"ב עוטף ירושלים. על הצו להיות חתום ולציין את זמן כניסת הצו לתקפו ואת זמן פקיעת תקפו של הצו. השטח עליו חל הצו צריך להיות מסומן במפה ובתיאור מילולי. את הצו יש להציג בעותק נייר ולא בצילום. הכרזה על שטח צבאי סגור היא דרך מקובלת בישראל למנוע מאמצעי תקשורת יכולת לסיקור של אירועים צבאיים. הכרזה זו נהוגה כאשר זירת הפעילות הצבאית היא בלב יישוב אזרחי, ביהודה ושומרון, ובעבר ברצועת עזה ובדרום לבנון. בעקבות מקרים בהם הוצא צו שטח צבאי סגור שמנע גישה של חקלאים פלסטינים לאדמותיהם הסמוכות להתנחלויות בנימוק של "מניעת חיכוך" קבע בג"ץ כי ”סגירת שטחים צריכה להיעשות באמצעות צו שהודעה עליו נמסרת למי שנפגע ממנו ואשר ניתנת לתושבים שאדמותיהם נסגרו בפניהם הזדמנות להשיג על תוקפו” (בג"ץ 04/9593) ולעניין השימוש בצווי שטח צבאי סגור בעקבות תקיפות מצד מתנחלים כתבו השופטים ”שימוש באמצעי של סגירת השטח בפני חקלאים פלסטינים כאשר המטרה היא הגנה עליהם עצמם אינו שימוש הולם באמצעי האמור ויש בכך משום פגיעה בתחושת הצדק. מצב דברים זה אינו ראוי, ועל כן שימוש באמצעי של סגירת שטחים, כאמצעי שבשגרה וכאמצעי בלעדי לצורך הגנה על תושבים פלסטינים המותקפים בשטחם, הוא שימוש שאינו מידתי ושאינו עולה בקנה אחד עם החובות המוטלות על המפקד הצבאי” שטח אש צו אלוף תקנות ההגנה (שעת חירום), 1945, ספר החוקים הפתוח, באתר ויקיטקסט שטח צבאי סגור, באתר האגוד לזכויות האזרח בישראל ביטחון ותקשורת, משרד הביטחון – ההוצאה לאור, 2009, עמוד 22 בג"ץ 9593/04 מפקד כוחות צה"ל ביהודה ושומרון ואחר נ' ראשד מוראר, ראש מועצת הכפר יאנון ואחרים, ניתן ב־26 ביוני 2006. פ"ד כרך ס"א, חלק ראשון, עמ' 844–880 ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.